వైకుంఠ ఏకాదశి విశేషాలు - CVR News Network
వైకుంఠ ఏకాదశి విశేషాలు
వైకుంఠ ఏకాదశి రోజు....ధనుర్మాసం అత్యంత పవిత్రమైనది. ఆ మాసంలో ఎన్నో పర్వదినాలు. అందులో ఒకటి ముక్కోటి ఏకాదశి. పరమపవిత్రమైన రోజు ఈ ఏకాదశి. ముక్కోటి ఏకాదశిని వైకుంఠ ఏకాదశి, పుత్రదా ఏకాదశి అని కూడా అంటారు. ఆరోజు ముఖ్యంగా వైష్ణవాలయాలన్నీ భక్తులతో కిటకిటలాడుతుంటాయి. ఉత్తరద్వార మార్గంలో స్వామిని దర్శించుకోవాలని ఆ రోజు భక్తులు ఎంతో ఆరాటపడతారు. ఒక్క ఏడాదిలో ఇరవైనాలుగు ఏకాదశులు వస్తాయి. ప్రతి ఏకాదశీ పవిత్రమైనదే.
అందులో మరీ విశేషంగా పరిగణించే ఏకాదశులు నాలుగు. ఆ విశేష ఏకాదశులలో ఒకటిగా పరిగణించేదే ఈ వైకుంఠ ఏకాదశి. సూర్యుడు ఉత్తరాయణానికి మారే ముందు వచ్చే ధనుర్మాస శుద్ధ ఏకాదశినే ముక్కోటి ఏకాదశి అంటారు. అసలు ఈ రోజుకు ఎందుకు అంత ప్రాధాన్యం అంటే.... వైకుంఠ ఏకాదశి రోజు అన్నం ముట్టకూడదు. ముర అనే రాక్షసుడు అన్నం రూపంలో ఉంటాడని ఒక విశ్వాసం అయితే, ఇంకొక కథ ప్రకారం బ్రహ్మ తలనుంచి ఒక స్వేద బిందువు నేలమీదపడి వెంటనే రాక్షస రూపం దాల్చింది. ఓ బ్రహ్మదేవ, నాకు నివాస స్థానం చూపించు అని ఆ రాక్షస రూపం ప్రార్థించింది. ఏకాదశినాడు మానవులు భుజించే వరి అన్నంలో ప్రవేశించి తద్వారా వారి ఉదరాల్లో స్థావరం ఏర్పర్చుకోమని బ్రహ్మ ఆ రాక్షస రూపానికి వరం ఇచ్చాడు. అందుకే ఈ రోజు శ్రీ మహావిష్ణువును షోడ శోపచారాలతో ఆరాధించి, చాలామంది ఉపవాసం చేస్తారు. ముక్కోటి ఏకాదశినాడు తెల్లవారుజాము నుంచే ఆలయాల్లో భక్తులు ఉత్తర ద్వార భగవత దర్శనార్థం వేచి ఉంటారు. ఈరోజున వైకుంఠం వాకిళ్లు తెరుచుకునే పర్వదినం. ముక్కోటి ఏకాదశినాడు సాక్షాత్తూ ఆ శ్రీమహావిష్ణువు గరుడ వాహనారూఢుడై మూడు కోట్ల దేవతలతో భూలోకానికి దిగివచ్చి భక్తులకు దర్శనమిస్తాడు. అందువల్లనే ముక్కోటి ఏకాదశి అని దీనికి పేరు. మూడు కోట్ల ఏకాదశులతో సమానమైన ఈ ఏకాదశి పవిత్రత సంతరించుకున్నందువల్ల దీన్ని ముక్కోటి ఏకాదశి అంటారని కూడా చెబుతారు. దేవతలు, రాక్షసులు జరిపిన క్షీరసాగర మథనంలో ముక్కోటి ఏకాదశి నాడే హాలాహలం, అమృతం రెండూ పుట్టాయి. కాలకూటవిషాన్ని పరమేశ్వరుడు తన గరళాన బంధించింది ఆ రోజే. మహాభారత యుద్ధ సమయంలో అర్జునుడికి శ్రీకృష్ణుడు భగవద్గీతను ఉపదేశించింది కూడా ముక్కోటి ఏకాదశినాడే అనేది ఒక విశ్వాసం. తిరుమల శ్రీవారి పుష్కరిణిలో ఏడాదికి నాలుగు మార్లు మాత్రమే చక్రస్నానం జరుగుతుంది. ఏడాదిలో ఈ చక్రస్నానాలు జరిగే నాలుగుసార్లూ ముల్లోకాల్లో ఉన్న పుణ్యతీర్థాలు స్వామి పుష్కరిణిలో సూక్ష్మరూపంలో ప్రవేశిస్తాయని విశ్వాసం. అనంతపద్మనాభ వ్రతం రోజున, బ్రహ్మోత్సవాలలో చివరి రోజున, వైకుంఠ ఏకాదశి మరునాటికి ద్వాదశి తిథి ఉన్నరోజు, రథసప్తమి రోజు, స్వామివారికి చక్రస్నానాలు జరుగుతాయి. అందుకే ఈరోజున ప్రత్యేకించి వైష్ణవ ఆలయాల్లో విశేష పూజలు నిర్వహిస్తారు. వైకుంఠ ఏకాదశి ప్రాశస్త్యం గురించిన వివ రణ అనేక పురాణాలలో ఉంది.. పద్మ పురాణం ప్రకారం కృతయుగంలో ముర అనే రాక్షసుడు దేవతలను, సాధువులను క్రూరంగా హింసించేవాడు. ఈ మురాసురుని అక్రమాలు, ఆగడాలు భరించలేక దేవతలు మహావిష్ణువును శరణువేడుకున్నారు. దేవతల మొర ఆలకించిన శ్రీమహా విష్ణువు మురాసుర వధకు ప్రత్యేక అస్త్రం అవసర మని గ్రహించి బదరికాశ్రమంలోని హైమావతి గుహలోకి ప్రవేశించాడు. ఇదే అదనుగా భావించిన మురాసురుడు ఆ గుహలోకి ప్రవేశించి అక్కడ విశ్రమిస్తున్న విష్ణువుని సంహరించేందుకు ప్రయత్నించాడు. ఆ సమయంలో శ్రీమహావిష్ణువు నుంచి ఒక శక్తి ఉద్భవించి మురాసురుణ్ణి సంహరించింది. ఈ విధంగా దేవతలను సంరక్షించిన ఆ శక్తికే ఏకాదశి అని నామకరణం చేశారు. వైష్ణవ ఆళ్వారులలో ప్రసిద్ధిచెందిన శ్రీనమ్మాళ్వారు కూడా ముక్కోటి ఏకాదశినాడే పరమపదించడం ఒక విశేషంగా చెప్పుకుంటారు.
vaikuntha ekaadasi visaeshaalu - CVR News Network
vaikuntha ekaadasi visaeshaalu
vaikuntha ekaadasi roju....dhanurmasam atyanta pavitramainadi. aa maasamlo enno parvadinaalu. andulo okati mukkoti ekaadasi. paramapavitramaina roju ee ekaadasi. mukkoti ekaadasini vaikuntha ekaadasi, putrada ekaadasi ani kuudaa antaaru. aaroju mukhyamgaa vaishnavaalayaalannii bhaktulatho kitakitalaadutuntaayi. uttaradvaara maargamlo swaamini darsinchukovalani aa roju bhaktulu entho aaraatapadataaru. okka edaadilo iravainaalugu ekaadasulu vastaayi. prati ekaadashi pavitramainade.
andulo mari visaeshamgaa pariganinche ekaadasulu naalugu. aa visesha ekaadasulalo okatigaa pariganinchede ee vaikuntha ekaadasi. suuryudu uttaraayanaaniki mare mundu vache dhanurmasa suddha ekaadasine mukkoti ekaadasi antaaru. asalu ee rojuku enduku anta praadhaanyam ante.... vaikuntha ekaadasi roju annam muttakudadu. mura ane rakshasudu annam roopamlo untaadani oka vishwaasam ayithe, inkoka katha prakaaram brahma talanunchi oka sweda binduvu nelameedapadi ventane rakshasa roopam daalchindi. oo brahmadeva, naaku nivasa sthaanam chuupinchu ani aa rakshasa roopam praarthinchindi. ekaadasinaadu maanavulu bhujinche vari annamlo pravesinchi tadwara vaari udaraallo sthaavaram erparchukomani brahma aa rakshasa roopaaniki varam ichadu. anduke ee roju shree mahaavishnuvunu shoda shopachaaraalatho aaraadhinchi, chaalaamandi upavasam chestaaru. mukkoti ekaadasinaadu tellavaarujaamu nunche aalayaallo bhaktulu uttara dwara bhagavata darsanaartham vechi untaaru. eerojuna vaikuntam vaakillu teruchukune parvadinam. mukkoti ekaadasinaadu saakshaattuu aa srimahaavishnuvu garuda vahanaruudhudai moodu kotla devatalato bhuulokaaniki digivacchi bhaktulaku darsanamistaadu. anduvallane mukkoti ekaadasi ani deeniki paeru. moodu kotla ekaadasulato samaanamaina ee ekaadasi pavitrata santarinchukunnanduval deenni mukkoti ekaadasi antaarani kuudaa chebutaaru. devatalu, raakshasulu jaripina ksheerasaagara mathanamlo mukkoti ekaadasi nade halahalam, amrutam rendoo puttayi. kaalakuutavishaanni parameshwarudu tana garalaana bandhinchindi aa roje. mahabharata yuddha samayamlo arjunudiki srikrishnudu bhagavadgeetanu upadesinchindi kuudaa mukkoti ekadasinade anedi oka vishwaasam. tirumala srivari pushkarinilo edaadiki naalugu maarlu matrame chakrasnanam jarugutundi. edaadilo ee chakrasnaanaalu jarige naalugusaarluu mullokallo unna punhyateerthaalu swami pushkarinilo suukshmaroopamlo pravesistaayani vishwaasam. anantapadmanabha vratam rojuna, brahmotsavalalo chivari rojuna, vaikuntha ekaadasi marunatiki dwaadasi tithi unnaroju, rathasaptami roju, swaamivaariki chakrasnaanaalu jarugutaayi. anduke eerojuna pratyekinchi vaishnava aalayaallo visesha poojalu nirvahistaaru. vaikuntha ekaadasi praasastyam gurinchina viva rana aneka puraanaalalo undi.. padma puraanam prakaaram krutayugamlo mura ane rakshasudu devatalanu, saadhuvulanu kruramgaa himsinchevaadu. ee murasuruni akramaalu, aagadaalu bharinchaleka devatalu mahaavishnuvunu saranuvedukunnaru. devatala mora aalakinchina srimaha vishnuvu murasura vadhaku pratyeka astram avasara mani grahinchi badarikaashramamloni haimavati guhaloki pravesinchaadu. ide adanugaa bhaavinchina murasurudu aa guhaloki pravesinchi akkada vishramistunna vishnuvuni samharinchenduku prayatninchaadu. aa samayamlo srimahaavishnuvu nunchi oka sakti udbhavinchi murasurunni samharinchindi. ee vidhamgaa devatalanu samrakshinchina aa saktike ekaadasi ani namakaranam chesaru. vaishnava aalvaarulalo prasiddhichendina srinammalvaru kuudaa mukkoti ekadasinade paramapadinchadam oka visaeshamgaa cheppukuntaaru.